మెగాస్టార్ చిరంజీవి తన 150వ సినిమా పూర్తిచేసుకొని 151వ చిత్రం ‘సైరా నరసింహారెడ్డి’తో ప్రేక్షకులముందుకు వచ్చేందుకు సిద్ధమయ్యారు. ఈసినిమా ఫస్ట్ లుక్, మోషన్ పోస్టర్ను చిరు పుట్టినరోజు సందర్భంగా ఎస్ఎస్ రాజమౌళి చేతులమీదుగా విడుదలచేసిన సంగతి తెలిసిందే.అయితే ఈ వేడుకలో ప్రత్యక్షంగా పాల్గొనని చిరు.. తన పుట్టినరోజు వేడుకలో పాల్గొన్న వారందరికీ ఓ వీడియొ ద్వారా ధన్యవాదాలు తెలిపారు. ఆ వీడియోలో చిరు మాటాడుతూ.. ‘‘నా పుట్టిన రోజు వేడుకల్లో పాల్గొన్న అతిథులందరికీ, నా ప్రియమైన అభిమానులకు నా హృదయపూర్వక నమస్కారాలు. ప్రత్యక్షంగా మిమ్మల్ని కలవలేకపోయినా ఇలా పరోక్షంగా కలవడం చాలా సంతోషంగా ఉంది. నా వృత్తి సినిమా.. ప్రవృత్తి సేవ. ఈ రెండింటికీ సంబంధించిన అధ్బుతమైన ఘట్టాలు ఈరోజు ఆవిష్కరించబడ్డాయి. అదికూడా ప్రపంచవ్యాప్తంగా ఉన్న నా అభిమానుల చేతులమీదుగా జరుగుతున్నాయి. నా తల్లిదండ్రులు చేసిన పూజలో.. నేను ఈ జన్మలో చేసుకున్న పుణ్యమో తెలియదు కానీ.. మీలాంటి వారిని అభిమానులుగా పొందటం నా అదృష్టం. అందుకోసం మహా అయితే నేను మంచి క్యారెక్టర్ ఉన్న సినిమా మాత్రమే చేయగలను. ఇంకేం చేయగలను. అందుకే ఉయ్యాలవాడ నరసింహారెడ్డి కథతో ఓ స్వాతంత్ర్య సమరయోధుడి కథను ఎంచుకున్నాను. స్వాతంత్ర్య పోరాటంలో ఆధ్యుడు అందునా మన తెలుగు బిడ్డ అయిన ఉయ్యాలవాడ పాత్ర దొరకడం నాకు గొప్ప అవకాశం.అత్యున్నత సాంకేతిక విలువలతో సురేందర్ రెడ్డి దర్శకత్వంలో 'సైరా నరసింహారెడ్డి' తెరకెక్కుతోంది. ఇది మీరంతా గర్వపడే సినిమా అవుతుందనే నమ్మకం నాకుంది. ప్రపంచ వ్యాప్తంగా చరిత్ర సృష్టించిన బాహుబలి డైరెక్టర్ రాజమౌళి చేతులమీదుగా ఈ సినిమా మోషన్ పోస్టర్ విడుదలకావడం నిజంగా శుభసూచకం.  వీవీ వినాయక్, రాజమౌళి, సుకుమార్ గారికి నా ప్రత్యేక ధన్యవాదాలు.ఇంత భారీ చిత్రానికి నిర్మాతగా వ్యవహరించాలంటే.. సొమ్మొక్కటే ఉంటే సరిపోదు.. దమ్ము కూడా కావాలి. ఈ బాధ్యతను రామ్చరణ్ తన భుజాలమీదకు ఎత్తుకున్నాడు. మీ అందరి ఆశీర్వాదాలతో ఈ ప్రాజెక్ట్ విజయవంతం అవుతుందనే నమ్మకం నాకుంది. ఇక 151వ సినిమా విషయాలంటుంచితే.. నా అభిమానులు వివిధ దేశాల్లో, రాష్ట్రాల్లో నిర్వహించిన రక్తదాన శిబిరాలకు ఏమిచ్చినా వాళ్ల రుణం తీరదు. నా పుట్టినరోజుని మీ ఇంటి పండుగగా భావించి నిర్వహించడం చూస్తుంటే చాలా గర్వంగా ఉంది. మీరిచ్చిన ఈ ప్రోత్సాహంతో 150 ఏంటి?.. మరో 150 సినిమాలు అవలీలగా చేయాలనిపిస్తోంది. ఈ ఉత్సాహం.. ఈ సేవాభావం ఇలాగే కొనసాగిస్తారనే విశ్వాసం మీ ముందుంచుతూ ముగిస్తున్నాను. చిరంజీవిగా కాదు ఉయ్యాలవాడ నరసింహారెడ్డిగా మళ్ళీ మిమ్మల్ని కలుస్తాను’’. అని అన్నారు.
megastar chiranjeevi tana 150va sinima poortichesukoni 151va chitram ‘saira narasimhareddy’thoo prekshakulamunduku vachenduku siddhamayyaaru. eesinima fust luk, moshan postarnu chiru puttinaroju sandarbhamgaa ss rajamouli chetulameedugaa vidudalachesina sangati telisinde.ayithe ee vedukalo pratyakshamgaa paalgonani chiru.. tana puttinaroju vedukalo palgonna vaarandarikee oo veediyo dwara dhanyavaadaalu telipaaru. aa veediyolo chiru maataadutuu.. ‘‘naa puttina roju vedukallo palgonna atithulandarikii, naa priyamaina abhimaanulaku naa hrudayapurvaka namaskaaraalu. pratyakshamgaa mimmalni kalavalekapoyina ilaa parokshamgaa kalavadam chala santoshamgaa undi. naa vrutti sinima.. pravrutti seva. ee rendintikii sambandhinchina adhbutamaina ghattalu eeroju aavishkarinchabaddaayi. adikuda prapanchavyaaptamgaa unna naa abhimaanula chetulameedugaa jarugutunnaayi. naa tallidandrulu chesina poojalo.. nenu ee janmalo chesukunna punyamo teliyadu cony.. meelanti vaarini abhimaanulugaa pondatam naa adrushtam. andukosam mahaa ayithe nenu manchi carrector unna sinima matrame cheyagalanu. inkem cheyagalanu. anduke uyyalavada narasimhareddy kathatho oo swaatantrya samarayodhudi kathanu enchukunnaanu. swaatantrya poraatamlo aadhyudu anduna mana telugu bidda ayina uyyalavada paatra dorakadam naaku goppa avakaasam.atyunnata saanketika viluvalatho surender reddi darsakatvamlo 'saira narasimhareddy' terakekkutondi. idhi meeranta garvapade sinima avutundane nammakam naakundi. prapancha vyaaptamgaa charitra srushtinchina bahubali director rajamouli chetulameedugaa ee sinima moshan poster vidudalakaavadam nijamgaa subhasuchakam.  veevi vinayak, rajamouli, sukumar gaariki naa pratyeka dhanyavaadaalu.inta bhari chitraaniki nirmaatagaa vyavaharinchaalante.. sommokkate unte saripodu.. dammu kuudaa kavali. ee baadhyatanu ramcharan tana bhujaalameedaku ettukunnadu. mee andari aasiirvaadaalatoe ee praject vijayavantam avutundane nammakam naakundi. ika 151va sinima vishayaalantunchithe.. naa abhimaanulu vividha deshaallo, rashtrallo nirvahinchina raktadaana sibiraalaku emichina vaalla runam teeradu. naa puttinarojuni mee inti pandugagaa bhavinchi nirvahinchadam chustunte chala garvamgaa undi. meericchina ee prothsaahamtho 150 enti?.. maro 150 cinimaalu avaleelagaa cheyalanipistondi. ee utsaaham.. ee sevabhavam ilaage konasaagistaarane vishwaasam mee mundunchutuu mugistunnaanu. chiranjeevigaa kaadu uyyalavada narasimhaareddigaa mallee mimmalni kalustaanu’’. ani annaru.